בס"ד
חידו"ת ופרפראות לפרשת עקב – תשפ"ו \ דן כהן 0548471400
1. כתוב בפרשה "כוחי ועוצם ידי עשו לי החיל הזה" (ח, יז). מה המשותף בין "כוחי" ובין "עוצם ידי"? ומה ההבדל ביניהם?
2. היכן כתוב בפרשה?
1. "עקב תשמעון"
2. "עקב לא תשמעון"?
3. כמה שמות יש למילה כסף? שתיים מהן בפרשה.
4. כתוב בפרשה: "פן תאכל ושבעת" וגו' (ח, יב). מה ההבדל במשמעות בין המילים "פן" ובין "אולי"?
5. כתוב בפרשה: "על כן לא היה ללוי חלק ונחלה עם אחיו" (י, ט). מה ההבדל בין "חלק" ובין "נחלה"?
6. מה המשותף ל: תינוק שנולד, לב, ועץ? ואיזה מהם מוזכר בפרשה?

תשובות:
1. בשני דברים אדם יכול להתגאות שבזכותם הוא זכה לצבור כסף רב. כוחי, ועוצם ידי. וההבדל ביניהם. "כוחי" – הכוח שהשקעתי בעבודה וקיבלתי שכר. "עוצם ידי" - מה שהצלחתי לחסוך בכך שעצמתי את ידי ולא נתתי לזולת.
2. א.  (ז, יב).  ב. (ח, כ)
3. ממון, חיל (ח, יז), יקום (יא, ו, רש"י).
4. "פן" - נאמר באופן שלילי, כמו "פן יפתה לבבכם".
אולי - נאמר באופן חיובי, מלשון הלואי. 
5. "חלק" - לקבל חלק בשלל שתפסו בני ישראל במלחמה בעת כיבוש הארץ . כמו שכתוב: כי כחלק יורד למלחמה וכחלק היושב על הכלים – יחדיו יחלוקו (שמואל א, פרק ל, כד). 
 "נחלה" – שטח אדמה לגידול חקלאי או לגידול בעלי חיים.
6. המילה "עורלה", ובפרשתנו מוזכרת עורלת הלב. (י, טז).


